[{"text_idx": "#000000", "text": "Kelle 1000eurone auto on parim?"}, {"text_idx": "#000002", "text": "Tule to\u0308o\u0308le: tarbijakaitse ja tehnilise ja\u0308relevalve amet palkab analu\u0308u\u0308tikuid ta\u0308iesti uue infosu\u0308steemi ehitamiseks"}, {"text_idx": "#000003", "text": "Tarbijakaitse ja tehnilise ja\u0308relevalve ameti inimesed ise peavad suureks boonuseks seda, et nad on kliendi poole avatud.Foto: TTJA"}, {"text_idx": "#000004", "text": "Tarbijakaitse ja tehnilise ja\u0308relevalve ameti (TTJA) infosu\u0308steemide talituse juhataja Raul Kallas ra\u0308a\u0308gib, mida kujutab endast to\u0308o\u0308 Eesti u\u0308he mitmekesisema teenustevalikuga ametis ning millised po\u0303nevad va\u0308ljakutsed nende IT-meeskonda ees ootavad. Kui tekib huvi, siis oled oodatud nende tiimiga liituma!"}, {"text_idx": "#000005", "text": "Tihti ei oska inimesed erinevaid riigiameteid muud moodi iseloomustada, kui o\u0308elda, et tegemist on to\u0303siste ja segasevo\u0303itu veebilehega kohtadega. Mis eristab TTJA-d ko\u0303ikidest teistest riigiametitest?"}, {"text_idx": "#000006", "text": "Meil on ha\u0308sti mitmekesine teenuste portfell. Meil on umbes 85 erinevat teenust, millest u\u0308le 50 on otseselt avalikud teenused, mida pakume. Meie teenuste ja valdkondade variatiivsus on ha\u0308sti suur."}, {"text_idx": "#000007", "text": "Me oleme u\u0308sna palju kliendi poole avatud. Kui vo\u0303tame mo\u0303ne teise ameti, na\u0308iteks transpordiameti, siis seal on ka kliendile suunatud teenused, nagu igasugused so\u0303idukite ostud-mu\u0308u\u0308gid, juhiload ja mis ko\u0303ik veel. Aga neil on ikkagi ko\u0303ik u\u0308he valdkonna teemad. Meie ametis on teenused ha\u0308sti eripalgelised."}, {"text_idx": "#000008", "text": "Meil on na\u0308iteks ettevo\u0303tluse, turismi, lo\u0303hkeainete ka\u0308itlemise ja ka taksoteenusega seotud teenused. Kui keegi saab va\u0308lismaal endale diplomi ja tahab, et see oleks tunnustatud ka Eesti vabariigis, siis tuleb samuti po\u0308o\u0308rduda meie poole. Seega valdkonnad on seinast seina. Lisaks sellele on meie kliendid nii era- kui juriidilised isikud, on Eesti registris olevad isikud, aga ka va\u0308lismaalasi."}, {"text_idx": "#000009", "text": "Ra\u0308a\u0308kisime praegu ametist endast, aga kes on need inimesed, kes to\u0308o\u0308tavad TTJA-s?"}, {"text_idx": "#000010", "text": "Ha\u0308sti kompetentsed nii-o\u0308elda teenuse omanikud \u2013 meil on igal teenusel teenuse omanikud, kes on selle valdkonna va\u0308ga tugevad eksperdid."}, {"text_idx": "#000011", "text": "Te otsite oma ekspertide hulka analu\u0308u\u0308tikut ja andmeanalu\u0308u\u0308tikut. Kui nendest ametikohtadest ra\u0308a\u0308kida, siis kui palju on seal erinevusi vo\u0303rreldes tavapa\u0308rase analu\u0308u\u0308tiku ja andmeanalu\u0308u\u0308tiku tegemistega?"}, {"text_idx": "#000012", "text": "Tavaanalu\u0308u\u0308tikult eeldame a\u0308riprotsesside, -teenuste tundmist ja nende analu\u0308u\u0308simist. Andmeanalu\u0308u\u0308tikult ootame nende teenustega kaasaska\u0308ivate andmekomplektide tundmist. Lisaks peab ta oskama na\u0308ha ja koostada no\u0303udeid nendele andmetele, teha andmekvaliteeti ja kindlasti vo\u0303iks ka olla oskus koostada nende andmete pealt raporteid."}, {"text_idx": "#000014", "text": "Mis meid tavapa\u0308rasest analu\u0308u\u0308tikuto\u0308o\u0308st eristab, on see, miks me hetkel neid inimesi otsime. Me oleme alustanud oma infosu\u0308steemi terviklikku uuendamist. Tegemist on suure, mitmeaastase projektiga, mida me teeme ja\u0308rk-ja\u0308rgult. Erisus analu\u0308u\u0308tiku jaoks seisneb selles, et ta ei pea tegelema pisikeste jooksvate parandustega vo\u0303i sellega, kui mingi teenus vajab infosu\u0308steemis va\u0308ikest ta\u0308iendust vo\u0303i muutust."}, {"text_idx": "#000015", "text": "Ta\u0308na on meil vaja praegust teenust tunda, et selle alusel disainida uue infosu\u0308steemi jaoks kogu teenus uuesti. To\u0308o\u0308po\u0303ld on ha\u0308sti suur, ha\u0308sti huvitav ja tegijal on vo\u0303imalik meie klientidele pakutav infosu\u0308steem teenuste osas mugavamaks muuta. Just klient ongi ta\u0308na meie po\u0303hifookuses."}, {"text_idx": "#000016", "text": "Keda te ootate enda juurde uut su\u0308steemi ehitama? Millised eeldused vo\u0303iks kandideerijal olla ja mida te enda poolt juba eelmainitule lisaks pakute?"}, {"text_idx": "#000017", "text": "Lisaks analu\u0308u\u0308tiku kompetentsile vo\u0303iksid need inimesed tavapa\u0308rasest analu\u0308u\u0308tikust natuke rohkem na\u0308ha suurt pilti ehk analu\u0308u\u0308sitavat teenust tervikuna. Neil peaks olema ka visioon vo\u0303i ambitsioon teha midagi uut. Meie huvi ei ole ta\u0308pselt ette o\u0308elda, kuidas ko\u0303iki detaile teha, vaid meiega liitujal vo\u0303iks olla nii palju loomingulisust ja initsiatiivi, et ise uusi lahendusi va\u0308lja pakkuda."}, {"text_idx": "#000018", "text": "Kui vo\u0303rdleme era- ja riigisektorit, siis eraettevo\u0303tetes pu\u0308u\u0308takse talente erinevate hu\u0308vedega, olgu need siis pitsakolmapa\u0308evakud, vabad pa\u0308evad, sporditoetused ja ko\u0303ikmo\u0303eldavad muud boonused. Mis on see, millega teie talendid endale vo\u0303idate?"}, {"text_idx": "#000019", "text": "Ta saab vo\u0303imaluse avaldada mo\u0303ju Eestis toimivatele avalikele teenustele. Ehk kui me ta\u0308na ra\u0308a\u0308gime na\u0308iteks eraettevo\u0303tetest, siis u\u0308ldreeglina, ja\u0308ttes ko\u0303rvale suured rahvusvahelised kontsernid, ta\u0308hendab arendus eraettevo\u0303ttes selle konkreetse firma a\u0308ritegevuses mingisuguse muutuse tegemist."}, {"text_idx": "#000020", "text": "Meie juures on klientideks po\u0303himo\u0303tteliselt ju ko\u0303ik Eesti isikud, nii juriidilised kui fu\u0308u\u0308silised. Seega on ka siin to\u0308o\u0308tava spetsialisti mo\u0303ju ha\u0308sti suur. Analu\u0308u\u0308tiku loodud lahendus mo\u0303jutab va\u0308ga otseselt elu Eestis ja siin to\u0308o\u0308tamine on vo\u0303imalus realiseerida enda suuri ambitsioone."}, {"text_idx": "#000021", "text": "Aga kui palju on teie IT osakonna to\u0308o\u0308tajatel vo\u0303imalik tegelikult na\u0308ha vo\u0303i kokku puutuda nende probleemidega, millega inimesed ja ettevo\u0303tted teie poole po\u0308o\u0308rduvad?"}, {"text_idx": "#000022", "text": "Va\u0308ga palju, sest see ongi ju u\u0308ks osa analu\u0308u\u0308tiku to\u0308o\u0308st, kus ta peab aru saama, milleks seda teenust kasutatakse, miks need inimesed meie poole po\u0308o\u0308rduvad. Lisaks sellele, et aru saada, miks nad meie poole po\u0308o\u0308rduvad, tuleb aru saada ka sellest, kui lihtne vo\u0303i keeruline on mingis kohas selle teenuse kasutamine."}, {"text_idx": "#000023", "text": "Tuleb olla kursis teenuse sisuga, aru saada, kuidas see toimib, ja osata sealjuures tekkivaid probleeme lahendada. Kui ra\u0308a\u0308gime tarbijakaitse poolest, siis on analu\u0308u\u0308tiku vaateva\u0308ljas ka see, miks tarbijad meie poole po\u0308o\u0308rduvad, millised probleemid neil on, mida nad loodavad, et me lahendame."}, {"text_idx": "#000025", "text": "U\u0308ks probleem, millest on IT-sektoris palju ra\u0308a\u0308gitud, on kaadrivoolavus. Kuidas teil sellega lood on ja kuidas te tagate, et to\u0308o\u0308taja to\u0303esti tunneb, et ta on teie juures hoitud?"}, {"text_idx": "#000026", "text": "Ma ei tea statistikat, aga ma olen ise to\u0308o\u0308tanud enne tarbijakaitseametit erasektoris."}, {"text_idx": "#000027", "text": "Ja IT valdkonnas on to\u0303epoolest na\u0308ha seda, et kui keegi arendaja vo\u0303i na\u0308iteks analu\u0308u\u0308tik on to\u0308o\u0308tanud juba aasta vo\u0303i kaks, siis on ta selles to\u0308o\u0308kohas juba ko\u0303va staaz\u030ciga ja on igati po\u0303hjendatud otsus to\u0308o\u0308kohta vahetada."}, {"text_idx": "#000028", "text": "Aga mul on tunne, et avalikus sektoris see pa\u0308ris nii kiiresti ei ka\u0308i. IT-inimesed, kes avalikus sektoris to\u0308o\u0308tavad, pu\u0308sivad u\u0308hes kohas ikka mo\u0303nevo\u0303rra kauem."}, {"text_idx": "#000029", "text": "Nende kahe analu\u0308u\u0308tiku osas, keda meie otsime, on meie huvi kindlasti see, et nad soovivad pikaajalist to\u0308o\u0308suhet. See on ha\u0308sti suur projekt, millega me oleme nu\u0308u\u0308d alles alustanud. Ja kogu projektile tuleb kasuks, kui need meile tulevad uued spetsialistid on siin lo\u0303puni va\u0308lja, kuni asi on valmis."}, {"text_idx": "#000030", "text": "Kui boonustest ra\u0308a\u0308kida, siis meil on ko\u0303ik tavapa\u0308rased va\u0308a\u0308rtuspakkumised, nagu sporditoetused, igasugused u\u0308ritused, pa\u0308evad, mis asja juurde ka\u0308ivad. Lisaks kontoris pakutavad teenused, nagu massaaz\u030c ja muu."}, {"text_idx": "#000031", "text": "Vo\u0303ib-olla ma na\u0308en seda asja liiga enda ma\u0308tta otsast, aga kui inimesel on ambitsiooni teha va\u0308ga suurt ja va\u0308ga suure mo\u0303juga IT-arendust, siis see on kindlasti see koht, kuhu tasub vaadata."}, {"text_idx": "#000032", "text": "Lisaks ko\u0303igele on u\u0308ks oluline ma\u0308rkso\u0303na digipo\u0308o\u0308re, kui seda asja riigi vaates tervikuna na\u0308ha."}, {"text_idx": "#000033", "text": "Meie amet on selles valdkonnas pa\u0308ris ha\u0308sti edenenud ja meid on ma\u0308rgatud. See on kindlasti u\u0308ks asi, mis vo\u0303iks ambitsioonikale inimesele motivaatoriks olla."}, {"text_idx": "#000034", "text": "Kuna meile po\u0308o\u0308ratakse ka suuremat ta\u0308helepanu, siis ei saa me enda arendusi teha pa\u0308ris u\u0308ksi. Me teeme koosto\u0308o\u0308d Riigi Infosu\u0308steemi Ametiga (RIA) ja teiste asutustega. Hetkel tundub, et me oleme o\u0303igel teel, sest me oleme ise positiivselt meelestatud, sest projekt edeneb ha\u0308sti."}, {"text_idx": "#000035", "text": "Meie ambitsioonid on suured, meil on uues infosu\u0308steemis ha\u0308sti palju plaanis ja kui seda vo\u0303rrelda klassikaliste riigi poolt pakutavate teenustega, siis me toome kaasa suure muutuse selles osas, kuidas u\u0308ks riigi poolt osutatav teenus hakkab va\u0308lja na\u0308gema. Meile to\u0308o\u0308le tulles on selles ko\u0303iges vo\u0303imalik va\u0308ga aktiivselt kaasa lu\u0308u\u0308a."}, {"text_idx": "#000036", "text": "Amet on tuvastanud GPS-signaali ha\u0308irete kasvu Eestis, osade ha\u0308irete tekitaja pa\u0308rineb Venemaalt\nMeid ru\u0308nnatakse! Riigikogu IT-meeskond avaldab viimase aasta ko\u0303ige tulisemad pa\u0308evad\nKo\u0303ige mo\u0303istlikum mobiilipakett: uus seadus lubab tarbijale hinnavo\u0303itu, aga operaatorid to\u0303lgendavad seda erinevalt"}, {"text_idx": "#000038", "text": "Meid ru\u0308nnatakse! Riigikogu IT-meeskond avaldab viimase aasta ko\u0303ige tulisemad pa\u0308evad"}, {"text_idx": "#000039", "text": "Ko\u0303ige mo\u0303istlikum mobiilipakett: uus seadus lubab tarbijale hinnavo\u0303itu, aga operaatorid to\u0303lgendavad seda erinevalt"}, {"text_idx": "#000040", "text": "Tarbijakaitse ja tehnilise ja\u0308relevalve amet"}, {"text_idx": "#000041", "text": "Meelis Va\u0308ljama\u0308e soovitab: 5 telefoni, mis on minu meelest mingi nurga alt ko\u0303ige paremad"}, {"text_idx": "#000042", "text": "Parima kaameraga telefon, parim kompaktne telefon ja palju muud"}, {"text_idx": "#000043", "text": "mRiigi a\u0308ppi arendav riigiasutus ei tea, kui palju raha on arendusele kulunud"}, {"text_idx": "#000044", "text": "Ministeerium va\u0308idab, et mRiigi arendus on peatunud, kuid valitsus va\u0308idab vastupidist"}, {"text_idx": "#000046", "text": "Suures testis 8 mo\u0303istliku hinnaga telefoni: kas osta vana tippmudel vo\u0303i tuliuus sa\u0308a\u0308stukas?"}, {"text_idx": "#000048", "text": "Soome telekomid korjasid Xiaomi Venemaa-a\u0308ri to\u0303ttu nende telefonid poelettidelt, meie elektroonikapoed ootavad aga EL-i otsust"}, {"text_idx": "#000050", "text": "mRiigi a\u0308ppi arendav riigiasutus ei tea, kui palju raha on arendusele kulunud\nMinisteerium va\u0308idab, et mRiigi arendus on peatunud, kuid valitsus va\u0308idab vastupidist"}, {"text_idx": "#000053", "text": "Meelis Va\u0308ljama\u0308e soovitab: 5 telefoni, mis on minu meelest mingi nurga alt ko\u0303ige paremad\nParima kaameraga telefon, parim kompaktne telefon ja palju muud"}, {"text_idx": "#000054", "text": "Xiaomi avalikustas uued 13T seeria nutitelefonid, millele lubab tootja neli suurt tarkvarauuendust"}, {"text_idx": "#000056", "text": "Need tehnoloogiad muudavad ROG su\u0308learvutid unikaalseks"}, {"text_idx": "#000061", "text": "Miks ometi? S\u030ckoda tehas maksis kinni terve Eesti telesarja tootmise"}, {"text_idx": "#000063", "text": "Tanklad hakkavad juba ja\u0308rgmisel na\u0308dalal 100 km la\u0308bimise rahalist kulu kuvama"}, {"text_idx": "#000064", "text": "Leitud Eesti registrist: nende kolme autoga tahaks ku\u0308ll so\u0303ita!"}, {"text_idx": "#000066", "text": "Saadame sulle igal argipa\u0308eval u\u0308levaate tehnoloogia-, auto-, raha- ja meelelahutusportaali olulisematest lugudest."}]